Oncorhynchus

Oncorhynchus (lat.) je rod z čeľade lososovité. Slovenské rodové meno druhov z tohto rodu je v súčasnosti jednak losos (pre podrod Oncorhynchus) a jednak pstruh (pre ostatné druhy, teda pre podrod Parasalmo/Rhabdofario).

Výskyt 
Ryby z tohto rodu sa vyskytujú v severnom Tichom oceáne (a priľahlom Severnom ľadovom oceáne) a jeho povodí.

Systematika 
(Znak „/“ oddeľuje synonymá)

rod Oncorhynchus:
podrod Rhabdofario/Parasalmo – podrod je parafyletický; súčasné slovenské rodové meno je pstruh:
pstruh dúhový v širšom zmysle /zriedkavo: losos dúhový v širšom zmysle/ hovorovo dúhak (Oncorhynchus mykiss/Salmo mykiss) – V minulosti bol druh Oncorhynchus mykiss rozdelený na (minimálne) dva druhy – jeden na Kamčatke (Salmo mykiss [a Salmo penshinensis]) a jeden v Amerike (pstruh americký/pstruh dúhový v užšom zmysle - Salmo gairdnerii [vrátane poddruhu pstruh americký dúhový/pstruh dúhový v najužšom zmysle - Salmo gairdnerii irideus]).
Oncorhynchus aguabonita/Salmo aguabonita – často zaraďovaný pod Oncorhynchus mykiss
Oncorhynchus clarkii/Salmo clarkii
Oncorhynchus gilae /Salmo gilae
Oncorhynchus apache /Salmo apache – často zaraďovaný pod Oncorhynchus gilae
Oncorhynchus chrysogaster/Salmo chrysogaster
podrod Oncorhynchus – súčasné slovenské rodové meno je losos:
losos gorbuša/gorbuša/losos divý(-?)/losos ružový (Oncorhynchus gorbuscha)
losos nerka/nerka/losos červený (Oncorhynchus nerka)
losos keta/keta/losos tichomorský/losos pacifický/losos psí (Oncorhynchus keta)
losos čavyča/čavyča/čavica/losos strieborný (I)/losos kráľovský (Oncorhynchus tschawytscha)
losos kisuč/kisuč/kyžuc/losos strieborný (II) (Oncorhynchus kisutch)
losos masu(-?) (Oncorhynchus masou) – vrátane Oncorhynchus iwame
Oncorhynchus rhodurus – často zaraďovaný pod Oncorhynchus masou
Oncorhynchus kawamurae – často zaraďovaný pod Oncorhynchus nerka
Okrem toho existuje viacero vyhynutých druhov.

Podrod Rhabdofario sa do roku 1989 zaraďoval do rodu Salmo (alebo zriedkavejšie ako samostatný rod Rhabdofario či Parasalmo, resp. u niektorých autorov ako dva rody: rod Rhabdofario a rod Parasalmo). V rode Oncorhnychus boli teda do roku 1989 iba lososy. Bližšie o tom pozri aj v kapitole Systematika v článku Salmo (rod).

O pstruhovi lososov(it)om pozri v článku pstruh lososovitý.

Zdroje 

Lososovité